Стефан Стамболов
Още не си…

chitanka.info

Още не си

познала ти,

че любовта

веч не гори,

както преди

в мойте гърди.

Угасна тя,

угасна — да,

и на всегда,

и на всегда,

кат огън слаб

с вода залят…

И никога

не вярвам аз,

както преди

да пламне в нас,

не вярвам — не!

От скръб убит

не мога веч

да съм честит.

Не ща любов!

не може тя

ме утеши

и сълзи ми

да изсуши.

Сред мъки, труд,

сред хора зли

изгниха веч

мойте гърди,

отпаднах аз,

загивам веч,

и моя гроб

не е далеч.

Букурещ, февр. 1877

Издание: Стефан Стамболов, „Запомни ме, Живот! Поезия и публицистика“, „Абагар“, С. 1993, Съставителство, предговор и приложение проф. д-р И. Радев.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.